section_heading: Povijest
paragraph_text: Teren na kojem leži Trnje nalazi se uz lijevu obalu rijeke Save i gotovo u cijelosti je ravničarski i često je bio plavljen. Zbog tog su trnjanska prisavska naselja Cvjetno naselje, Savski kuti, Veslačko naselje i ostala izgrađena relativno kasno, tek od sredine ili u drugoj polovici 20. stoljeća. Stambeno naselje Trnjanska Savica doslovno je podignuto na nekadašnjem savskom koritu i bivšim riječnim rukavcima.